**AUNȚ**

privind consultările publice a proiectului hotărîrii Guvernului

pentru aprobarea Regulamentului privind zonele de protecție a rețelelor de gaze naturale

Proiectul Hotărîrii Guvernuluipentru aprobarea Regulamentului privind zonele de protecție a rețelelor de gaze naturale a fost elaborat întru executarea Legii nr. 108 din 27.05.2016 cu privire la gazele naturale și Legii nr. 592-XII din 26.05.1995 privind transportul prin conducte magistrale.

În conformitate cu prevederile Legii nr. 116 din 18.05.2012 privind securitatea industrială a obiectelor industriale periculoase, conductele magistrale de transportare a gazelor naturale sunt clasificate ca obiecte industriale de categoria II de pericol.

Atragem atenția la faptul că, în cazul unor eventuale avarii și catastrofe cu caracter tehnogen se pune în pericol atît viața oamenilor, cît și a bunurilor materiale, iar posibilitatea izbucnirii exploziilor în lanț poate avea consecințe imprevizibile. Astfel, este necesar de întreprins măsuri de prevenire a posibilelor avarii și catastrofe cu caracter tehnogen.

Una din soluțiile de bază ar fi stabilirea zonelor de protecție pentru rețelele de gaze naturale și aprobarea cerințelor concrete și interdicțiilor privind accesul persoanelor în zonelor de protecție a rețelelor de gaze, precum și determinarea regimului activităților și al construcțiilor în apropierea rețelelor de gaze.

Scopul de bază al proiectului propus este asigurarea integrității rețelelor de gaze naturale și funcționarea lor în condiții de siguranță și fiabilitate.

Recomandările părților interesate, cu privire la elaborarea proiectului menționat, pot fi expediate în adresa Ministerului Economiei și Infrastructurii, Direcția supravegherea pieței și securitate industrială.

Persoana responsabilă: Anatolie Silitrari, consultant principal,

tel. 022 250-536

e-mail:  anatolie.silitrari@mei.gov.md

Termen de prezentare a propunerilor - 01.03.2018